##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 91. schôdza

 Číslo: CRD-1228/2021

361

**U z n e s e n i e**

**Ústavnoprávneho výboru Národnej rady Slovenskej republiky**

**zo 14. októbra 2021**

k vládnemu návrhu zákona, ktorým sa mení a dopĺňa **zákon č. 483/2001 Z. z. o bankách** a  o  zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 604)

 **Ústavnoprávny výbor Národnej rady Slovenskej republiky**

 **A. s ú h l a s í**

 s vládnym návrhom zákona, ktorým sa mení a dopĺňa zákon č. 483/2001 Z. z. o  bankách a o  zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 604);

 **B. o d p o r ú č a**

Národnej rade Slovenskej republiky

 vládny návrh zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a  dopĺňajú niektoré zákony (tlač 604) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre financie a rozpočet.

 Milan Vetrák

 predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 361**

**zo 14. októbra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 483/2001 Z. z. o  bankách a  o  zmene a doplnení niektorých zákonov v znení neskorších predpisov a ktorým sa menia a  dopĺňajú niektoré zákony (tlač 604)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I bodu 20 (§ 68 ods. 4)**

V čl. I bode 20 (§ 68 ods. 4) sa slová „záväzkov podľa odseku 3 sa musí“ nahrádzajú slovami „výpočet záväzkov podľa odseku 3 sa musia“.

Spresnenie textu - ide o dva výpočty, ktoré sa musia zakladať na rovnakej metodike.

**2. K čl. I bodu 20 (§ 71 ods. 2)**

V čl. I bode 20 (§ 71 ods. 2) sa vypúšťa slovo „nepresahuje“ a za slová „odseku 1 písm. c)“ sa vkladajú slová „nesmie presiahnuť“.

Ide o formulačnú úpravu textu v záujme jazykovej správnosti a zosúladenie s obdobnou formuláciou v § 71 ods. 3.

**3. K čl. I bodu 20 (§ 73 ods. 1)**

V čl. I bode 20 (§ 73 ods. 1) sa slovo „tvoria“ nahrádza slovom „sú“.

Ide o formulačné spresnenie textu.

**4**. **K čl. I bodu 28 (§ 82 ods. 4 a 8)**

V čl. I bode 28 (§ 82 ods. 4 a 8) sa slovo „splatností“ nahrádza slovom „splatnosti“.

Formulačnú úprava - zosúladenie s obdobou formuláciou v § 82 ods. 3.

**5. K čl. I bodu 31 (§ 122ye ods. 2)**

V čl. I bode 31 (§ 122ye ods. 2) druhej vete sa za slová „kryté dlhopisy“ vkladajú slová „podľa tohto zákona“.

Ide o legislatívne spresnenie prechodného ustanovenia.

**6. K čl. IX bodu 3**

V čl. IX bode 3 úvodnej vete sa slovo „štvrtým“ nahrádza slovom „piatym“ a označenie bodu „4.“ sa nahrádza označením „5.“.

Legislatívno-technická úprava - platné znenie prílohy k zákonu má štyri body (bod 4 bol doplnený zákonom č. 209/2021 Z. z.).